钦定古今图书集成/明伦汇编/氏族典/第481卷 > 《晋书卞壸传》壸父粹以清辨鉴察称兄弟六人并登宰府世称卞氏六龙元仁无双元仁粹字也 > 练定
## 钦定古今图书集成/明伦汇编/氏族典/第481卷 > 《晋书卞壸传》壸父粹以清辨鉴察称兄弟六人并登宰府世称卞氏六龙元仁无双元仁粹字也 > 练定

按《万姓统谱》：“定字公权。嘉祐八年擢进士第，初调和
州乌江尉，再除福州司理。时吕惠卿居丧温陵，闻定
名还朝，荐之为流内铨主簿，以外艰归。绍圣初，吕惠
卿知大名，奏掌机宜文字，召对，论事以尊主强国为
先，不合时宰意。通判信州。久之，召为将作监，除湖南
转运判官。崇宁间，提点本路刑狱，移广南路。诸子不”
欲逾峤以丏祠，定正色曰：“臣事君，犹子事父也。父召，
无宿诺。君命召，不俟驾，讵可择地为去就哉？”即日就
道。官至朝请大夫。有《青丘集》二十卷行世。